‘เจนเนอราลี่ฯ’รุกตจว. เพิ่มยอดขายสร้างชื่อ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — เจนเนอราลี่ฯ เดินหน้าหาเบี้ย ตั้งเป้าขยายธุรกิจหัวเมืองใหญ่
นายคีธ บรูคส์ ประธานเจ้าหน้าที่บริหาร บริษัท เจนเนอราลี่ ประกันชีวิต (ไทยแลนด์) เปิดเผยว่า ในปีนี้ 2553 นี้ คาดว่ายอดเบี้ยรับสุทธิจะเติบโตขึ้น 10% ในธุรกิจประกันชีวิต และ 35% ในธุรกิจประกันภัย 
ทั้งนี้ 6 เดือนแรก ปี 2553 บริษัท มีเบี้ยรับรวม 803.1 ล้านบาท เพิ่มขึ้น 10% ส่วนบริษัท เจนเนอราลี่ ประกันภัย มีเบี้ยรับรวม 162.78 ล้านบาท เพิ่มขึ้น 71.97% 
นายคีธ กล่าวว่า บริษัทกำลังมุ่งเน้นการเพิ่มจำนวนตัวแทน และกำลังวางแผนจัดงานโรดโชว์ขึ้นในจังหวัดต่างๆ ทั้งอุบลราชธานี ชุมพร นครศรีธรรมราช ลพบุรี น่าน และสุราษฎร์ธานี 
โดยบริษัทได้ตั้งสำนักงานที่ จ.ขอนแก่น มาเป็นเวลาหลายปีแล้ว เพื่อขยายฐานลูกค้าในภาคตะวันออกเฉียงเหนือ ซึ่งเป็นตลาดที่มีศักยภาพ
นายคีธ กล่าวว่า ขณะนี้ถือเป็นช่วงเวลาที่เหมาะสมที่จะได้เปิดตัวสำนักงานแห่งนี้อย่างเป็นทางการ นอกจากนั้นยังมีฐานของตัวแทนที่แข็งแกร่งอยู่ในภูมิภาค ซึ่งสามารถให้คำแนะนำเกี่ยวกับกรมธรรม์ประกันชีวิตและประกันภัยที่เหมาะสมแก่ลูกค้าใน จ.ขอนแก่น และอำนวยความสะดวกลูกค้าในจังหวัดใกล้เคียงได้